**Задача F. Бири**

Като редовен посетител на местната бирария, се ползвате с по-специални привилегии, предлагани ви от барманката. Казвате й колко бири ще изпиете с компанията за вечерта и тя ви ги нарежда на бара, в редица, една до друга. Вие си избирате последователност от поне две съседни бири от една и съща марка и ги взимате. Все още не плащате нищо за тях. Барманката премества останалите бири, така че да запълни образувалото се празно пространство. Избирате нова последователност от бири и т.н. докато всички бири се изчерпат. Това е идеалният за вас вариант, тъй като в този случай всичката изпита бира ще е безплатна. Това обаче не винаги е възможно. Понякога барманката така умело подбира и нарежда марките бира, че не е възможно да спечелите, както и да ги подбирате. Друг път след определено количество изпита бира, главата ви се замайва и вие сам се прецаквате, избирайки грешна последователност от бири. В тези случай трябва да платите двойно абсолютно всички бири, дори и неизпитите.

Нека разгледаме пример с 9 бири от три различни марки, чиято първоначална подредба е **ALLABBALA**. За простота на различните марки бира е съпоставена по една главна латинска буква. Първоначално можете да избирате между **LL** и **BB**. Ако изберете **BB**, остават **ALLAALA**. Втория си избор правите измежду **LL** и **AA**. Ако вземете **AA**, то остават **ALLLA**, след което взимате **LLL** и накрая единствените **AA**, което е печелившо за вас. Ако втория ви избор беше **LL**, то от останалите **AAALA** можете да вземете единствено **AAA** и накрая биха останали **LA**, което е непечелившо. Всъщност първият ви избор се оказа решаващ, тъй като ако бяхте избрали **LL**, то отново нямаше как да спечелите. Премахването на **LL** би довело до **AABBALA**, от което накрая би останало **LA**.

**Вход**

Всеки тест е зададен на отделен ред на стандартния вход и се състои от поне една и не-повече от 200 главни латински букви, описващи първоначалната подредба на бирите.

**Изход**

За всеки пример извеждайте на отделен ред на стандартния изход “*Case* #***x***: ***answer***”, където ***x*** е номера на поредния тест, а ***answer*** e “*yes*” или “*no*”, в зависимост от това дали е възможно да изпиете всички бири безплатно или трябва да ги платите двойно.

|  |  |
| --- | --- |
| **Вход** | **Изход** |
| ALLABBALA  ABRACADABRA  ALA  LALLA  B  LABALA  ABBA  BABA | Case #1: yes  Case #2: no  Case #3: no  Case #4: no  Case #5: no  Case #6: no  Case #7: yes  Case #8: no |